تورکیه رادیو و تلویزیون قورومو (TRT)، آتاتورکون دونیا اوشاق‌لارینا هدیه ائتدیگی 23 آوریل میلی حاکیمیت و اوشاق بایرامی هر ایل شن‌لیک‌لرله قوتلانیر.
بو ایل 40ینجی‌سی کئچیریلن اولوسلار آراسی 23 آوریل اوشاق شن‌لیگینه 40 اؤلکه‌دن 800 اوشاق قاتیلاجاق.
تورکیه رادیو و تلویزیون قورومو، اورک‌لری سئوگی دولو دونیا اوشاق‌لارینی 40 ایلدیر بیر آرایا گتیرمه‌یه داوام ائدیر.
شن‌لیک‌لرین قالاسی اوچون آنکارایا گلن اوشاق‌لارین ایلک دایاناجاغی تورکیه رادیو و تلویزیون قورومو اولدو.
اوشاق‌لار ت.ر.ت گنل مودیری ایبراهیم ائرن دونیا اوشاق‌لارینا، "بورایا اؤز اؤلکه‌لرین‌دن گلن بوتون قوناق اوشاق‌لاریمیزین شنلیگیمیز سایه‌سینده آرتیق تورکیه‌ده بیر عائله‌سی وار. بون‌دان سونرا سیز کؤنول‌لو باریش و مدنیت ائلچیسی‌سینیز. بیر-بیرینیزین الینی دوستلوقلا توتون و هئچ بوراخمایین و بورادا یانان قارداش‌لیق اودونو دونیا باریشی اوچون هئچ سؤندورمیین" دئدی.
یئرلی پالتارلارییلا اؤز مدنیت‌لرین‌دن اؤرنکلر سونان 800 قوناغا هدیه‌لر وئریلیب.
سونرا هامی بیرلیکده یئمک یئییلیب.
اوشاق‌لارین صاباحکی پروقرامی آنیت قبیری زیارتی ایله باشلایا‌جاق.
800  اوشاق دولتین ذیروه‌سینی زیارت ائده‌جک.
پرزیدنت کومپلکسینده کئچیریله‌جک قالایا قاتیلاجاق، دونیایا باریش، آزادلیق، قارداش‌لیق و دوستلوق مساژی گؤندره‌جک.
مراسیمین سونوجولوغونو ایسه آیلا فیلمی کؤنول‌لره تاخت قوران کوره‌لی اوشاق اولدوز کیم سول ائده‌جک.
